ཞི་ཅིན་ཕིང་གིས་དར་ཆ་གསལ་སྟོན་གྱི་སྒོ་ནས་ཆབ་སྲིད་ལ་སྣང་ཆེན་བྱས་ཏེ་བློ་བརྟན་འགྱུར་མེད་ཀྱིསའདུ་ཤེས་བཞིཟབ་ཏུ་གཏོང་བ་དང་།ཏང་ཀྲུང་དབྱང་གི་དབང་གྲགས་སྲུང་སྐྱོང་མཐའ་གཅིག་ཏུ་བྱེད་པ།གཡོ་འགུལ་སྤུ་ཙམ་ཡང་མེད་པའི་སྒོ་ནས་ཏང་གིས་དམག་དཔུང་ལ་འགོ་ཁྲིད་གཙང་བཙན་མཐའ་འཁྱོངས་བྱེད་པ།ཀུའུ་ཐེན་གྱི་དམག་ཡོངས་ཀྱི་ཆབ་སྲིད་ལས་དོན་ཚོགས་འདུའི་དགོངས་དོན་ལག་བསྟར་གཏིང་ཟབ་བྱེད་པ།ཀུའོ་པོ་ཞུང་དང་ཞུས་ཚའེ་ཧོའུ་ཡི་ཤུགས་རྐྱེན་ངན་པ་ཕྱོགས་ཡོངས་ནས་སེལ་བ།ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་ནན་དུ་གཏོང་བ་བཅས་བྱས་ཏེ་དུས་ཚོད་དང་གནས་ཚུལ་གང་འདྲ་ཞིག་ལའང་མི་ལྟོས་པར་དཔུང་སྡེས་བློ་བརྟན་འགྱུར་མེད་ཀྱི་སྒོ་ནས་ཏང་ཀྲུང་དབྱང་དང་ཀྲུང་དབྱང་དམག་ཨུད་ཀྱི་བཀོད་འདོམས་ལ་ཉན་རྒྱུའི་འགན་ལེན་བྱེད་དགོས།བརྗོད་དོན་གཙོ་བོའི་སློབ་གསོའི་བྱེད་སྒོ་ཏན་ཏིག་སྤེལ་ཏེ་ཏང་གིས་དམག་དཔུང་ལ་འགོ་ཁྲིད་གཙང་བཙན་བྱེད་པའི་བསམ་བློའི་རྨང་གཞི་བརྟན་པོ་བཙུགས་ནས་དམག་དཔུང་སྟོབས་ཆེའི་བྱ་གཞག་ནང་ཞུགས་པའི་ཆབ་སྲིད་ཀྱི་རང་རྟོགས་ཆེ་རུ་གཏོང་དགོས།སློབ་སྦྱོང་གཉིས་དང་ཚད་ལོན་གཅིགགི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་འགྱུར་རྒྱུར་སྐུལ་འདེད་ཏན་ཏིག་བཏང་ནསསློབ་སྦྱོང་གཉིས་དང་ཚད་ལོན་གཅིགགི་སློབ་སྦྱོང་སློབ་གསོ་དེ་རྒྱུན་གཏན་འཚོ་བ་དང་ཟུང་འབྲེལ་ཐུབ་པ་དང་རྒྱུན་གཏན་ནས་དམ་འཛིན་བྱེད་དགོས།སྤྱོད་ཚུལ་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ལ་སྐུལ་འདེད་ཏན་ཏིག་བཏང་ནས་དཔོན་དམག་ཉེ་འགྲམ་གྱི་རུལ་སུངས་ཀྱི་གནད་དོན་ཆུང་ངུདང་ཚུལ་མིན་སྤྱོད་ཚུལ་བཅོས་སྒྲིག་ནུས་ལྡན་བྱས་ནས་དཔོན་དམག་གི་བློ་ཡིད་ཚིམ་ཚད་མཐོ་རུ་དང་ཐོབ་ཚོར་ཆེ་རུ་གཏོང་དགོས་པའི་ནན་བཤད་གནང་བ་རེད།